Stesen MRT Sri Damansara Sentral

Stesen MRT Sri Damansara Sentral adalah stesen Transit Aliran Massa (MRT) di Bandar Sri Damansara, Kuala Lumpur, Malaysia di mana Laluan Putrajaya (nama lamanya ialah Laluan Sungai Buloh-Serdang-Putrajaya) berkhidmat di stesen ini. Stesen ini akan bermula operasi pada November 2021 dibawah Fasa 1 laluan tersebut iaitu dari stesen MRT Kwasa Damansara hingga stesen Kampung Batu. Ia juga merupakan sebahgian daripada projek Transit Aliran Deras Lembah Klang.

Ciri-ciri stesen

Lokasi 
Stesen ini terletak berhampiran dengan Persiaran Dagam. Ia terletak di dalam kawasan perindustrian Bandar Sri Damansara dan berdekatan dengan Lebuhraya Duta-Ulu Klang , Wisma FMM, jalan raya Persiaran Dagang, Persiaran Jati dan Jalan Kual Selangor.

Pelan stesen 
Stesen ini adalah stesen bertingkat dan mempunyai dua platform sisi di atas ruang legar untuk perkhidmatan Laluan Putrajaya. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, tandas awam, surau, pusat perkhidmatan pelanggan dan eskalator turut disediakan oleh pihak MRT. Stesen ini juga dilengkapi dengan kawasan parkir Park and Ride.

Rujukan 

Laluan Putrajaya
Stesen RapidKL
Stesen kereta api dibuka pada 2022